ོབས་ཀྱི་སྣ་བུག་
གི་རྒྱུ་བ་གཉིས་ངེས་ཅན་དུ་ཐེངས་པ་དང་ཆད་པ་དང༌། དེ་རྗེས་སུ་རླུང་དབུ་མར་
ཞུགས་པའི་རྟགས་སྨིག་རྒྱུ་དུ་བ་མཁའ་སྣང་མར་མེ། དཀར་ལམ་པ་དམར་ལམ་
པ་ནག་ལམ་པ་དང་དེ་ནས་འོད་གསལ་འཆར་ཞིང་། དེ་ནས་གསང་གནས་ནས་
ཉི་མས་མཚོན་པའི་གཏུམ་མོའི་མེ་འབར་བ་ལས་ཟླ་བས་མཚོན་པའི་བྱང་སེམས་
དཀར་བོ་བཞུས་པའི་བདུད་རྩིའི་རྒྱུན་སྤྱི་བོ་དང་ནོར་བུའི་རྩེར་ལུགས་འབྱུང་དང་
ལུགས་བཟློག་གི་རིམ་པས་དྲངས་པའི་རྐྱེན་གྱིས་མགྲིན་པར་སླེབས་པ་ན་དགའ་བ།
T& ༧
དེ་ནས་སྙིང་གར་སླེབས་པ་ན་མཆོག་དགའ། དེ་ནས་ལྟེ་བར་སླེབས་པ་ན་ཁྱད་
(Z. 70.
དགའ། དེ་ནས་ནོར་བུའི་རྩེར་སླེབས་པ་ན་ལྷན་སྐྱེས་ཀྱི་དགའ་བ་སྟེ་ཡས་བབས་
ཀྱི་དགའ་བཞི་དང་། སླར་ནོར་བུའི་རྩེ་ནས་ལྟེ་བར་སླེབས་པ་ན་དགའ་བ། དེ་
ནས་སྙིང་གར་སླེབས་པ་ན་མཆོག་དགའ། དེ་ནས་མགྲིན་པར་སླེབས་པ་ན་ཁྱད་
དགའ། དེ་ནས་སྤྱི་བོར་སླེབས་པ་ན་ལྷན་སྐྱེས་ཀྱི་དགའ་བ་སྟེ་མས་བརྟན་གྱི་དགའ་
བཞི་རྣམས་སྐྱེ་བར་ཤོག་ཅིག་ཅེས་པའོ། །
གཉིས་པ་ནི། དེ་འདྲ་བའི་དགའ་བཞི་སྣང་མཆེད་ཐོབ་གསུམ་འོད་གསལ་
དང་བཅས་པའི་སྟོང་ཉིད་ལ་མཉམ་པར་བཞག་པའི་མཉམ་བཞག་དེ་ལས་ལངས་ཚེ་
105

རང་ལ་གང་ཤར་བའི་སྣང་བ་ཀུན་རྣམས་སྣང་ལ་སོགས་པའི་རིགས་ལྔ་དང་། སྤྱན་
མ་ལ་སོགས་པའི་ཡུམ་བཞི་དང་། བྱམས་པ་དང་ཀུན་བཟང་མ་གཏོགས་པའི་བྱང་
སེམས་དྲུག་དང༌། གཟུགས་རྡོ་རྗེ་མ་ལ་སོགས་པའི་རྡོ་རྗེ་མ་ལྔ་སྟེ་ཉི་ཤུ་བོ་རེ་རེ་ལ་
རྣམ་སྣང་གི་རྣམ་སྣང་ནས་རེག་བྱ་རྡོ་རྗེ་མའི་རྣམ་སྣང་ལ་སོགས་པའི་རིགས་ལྔ་ལྔར་
བྱས་པའི་རིགས་བརྒྱ་དང་། རྣམ་སྣང་གི་རྣམ་སྣང་ནས་རེག་བྱ་རྡོ་རྗེ་མའི་རྣམ་སྣང་
གི་བར་རྣམ་སྣང་ཉི་ཤུ་ལ་རྣམ་སྣང་དང་། དེ་བཞིན་དུ་རིན་འབྱུང་གི་རིན་འབྱུང་
སོགས་རིན་འབྱུང་ཉི་ཤུ། རིན་འབྱུང་དུ་བསྡུས་ནས་རིན་འབྱུང་དུ་འཆད་པ་སོགས་
རིགས་ལྔ་བསྡུས་པའི་རིགས་ལྔ་དང་། རིན་འབྱུང་རྣམ་སྣང་དང་དོན་གྲུབ་འོད་
དཔག་མེད་དང་རྡོ་རྗེ་འཆང་མི་བསྐྱོད་པར་བསྡུས་ནས་སྐུ་རྣམ་སྣང་དང་། གསུང་
འོད་དཔག་མེད། ཐུགས་མི་བསྐྱོད་པ་སྟེ་རིགས་གསུམ་དུ་ངེས་པ་ནི་རིགས་གསུམ་
དང་། དེ་དག་ཐམས་ཅད་ཀྱང་རྡོ་རྗེ་འཆང་གཅིག་པུའི་སྐུ་དང་། གསུང་དང་
ཐུགས་སུ་མོས་ནས་རྡོ་རྗེ་འཆང་གི་རིགས་གཅིག་ཏུ་ངེས་པ་ནི་རིགས་གཅིག་སྟེ།
དེ་ལྟ་བུའི་ལྷའི་སྐུ་རྣམས་འཆར་བའི་སྐུ་རྡོ་རྗེའི་ཏིང་ངེ་འཛིན་གྱི་ལུས་དབེན་དང་།
དེའི་ནང་དུ་འདུས་པའི་སོར་སྡུད་དང་བསམ་གཏན་སོགས་ཡོངས་སུ་རྫོགས་པར་
ཤོག་ཅིག་ཅེས་པའོ། །འོ་ན་སོར་བསམ་གཉིས་ལུས་དབེན་གྱི་ཡན་ལག་ཏུ་འགྱུར་
ཚུལ་ཅི་ཡིན་ཞེ་ན། བསྐྱེད་རིམ་མཐར་ཕྱིན་པའི་མཚམས་ནས་དྷུ་ཏིའི་མར་སྣར་ཕྲ་
མོ་བསྒོམས་པས། རླུང་དབུ་མར་ཞུགས་གནས་ཐིམ་གསུམ་བྱས་ཏེ། དགའ་བ་བཞི་
དང་སྟོང་བ་བཞི་དྲངས་ཏེ་བདེ་སྟོང་སྦྱར་ནས་ཡུན་རིང་དུ་ཉམས་སུ་ལེན་ཅིང་ཡུལ་
སྣང་ཐམས་ཅད་དེའི་རྣམ་རོལ་ཏུ་བལྟ་བ་ནི་སོར་སྡུད་དང་དེའི་རྗེས་ཐོབ་ཏུ་དམ་པ་
རིགས་བརྒྱ་ནས་གསང་ཆེན་རིགས་གཅིག་གི་བར་བསྒོམ་པ་ནི་བསམ་གཏན་གྱི་
ཡན་ལག་གོ །
106

གཉིས་པ་ལ། སྙིང་གའི་སྣ་རྩེར་སྔགས་ཀྱི་ཐིག་ལེ་བསྒོམ་པས་གཟུང་འཛིན་
གྱི་རྣམ་རྟོག་བསྐྱེད་པའི་རླུང་རྣམས་སྙིང་གའི་མི་ཤིགས་པ་ལ་སྡུད་པར་སྨོན་པ་དང་།
གདོང་གི་སྣ་རྩེར་འོད་ཀྱི་ཐིག་ལེའི་སྲོག་རྩོལ་བསྒོམས་པས་སྙིང་གའི་རྩ་མདུད་གྲོལ་
བར་སྨོན་པ། གསང་བའི་སྣ་རྩེར་རྫས་ཀྱི་ཐིག་ལེའི་སྲོག་རྩོལ་བསྒོམས་པས་སྔ་མ་
རྣམས་ལས་ཁྱད་པར་གྱུར་པའི་འོད་གསལ་སྙིང་གར་འཆར་བར་སྨོན་པ་དང་གསུམ།
དང་བོ་ནི། ཐིག་ལེའི་རྒྱལ་བོ་མཆོག་སྙིང་གའི་མི་ཤིགས་པའི་ཐིག་ལེ་དཀར་དམར་
མཚོན་ཕྱིར་དུ་ཐིག་ལེ་དཀར་དམར་སྲན་མ་ཕྱེད་གཤགས་ཙམ་པ་ཁ་སྦྱར་བའི་
དབུས་སུ་སྔགས་ཀྱི་ཐིག་ལེ་མཆོག ཤིན་ཏུ་ཕྲ་བའི་སྲོག་འཛིན་གྱི་རླུང་མཚོན་
པའི་ཨ་ཐུང་ཤད་ཀྱི་རྣམ་པ་ཅན་མགོ་གྱེན་ལྟ་ཁ་དོག་མཐིང་ནག་ཤིན་ཏུ་འཚེར་བའི་
འོད་ཟེར་ཁ་དོག་ལྔ་འཕྲོ་བ། རང་གི་སྙིང་གའི་ཆུ་སྐྱེས་ཏེ་པདྨའི་རྣམ་པ་ཅན་གྱི་
སྣ་རྩེར་ཏེ། ལྟེ་བའི་དབུས་སུ་དྷུ་ཏིའི་ནང་དུ་བསྒོམས་པར་བྱས་ནས་སྙིང་ག་ནས་
འབྱུང་བའི་གཟུགས་སོགས་ཡུལ་དྲུག་གསལ་བར་བྱེད་པའི་གཟུང་བའི་རྣམ་པར་
རྟོག་པ་བསྐྱེད་པའི་འོད་འཕེལ་མ་དང་། འོད་ཟེར་མ་དང་། གཟི་བརྗིད་མ་དང༌།
གསལ་མ་དང༌། འབར་མ་དང་། འོད་འབར་མ་སྟེ་གཟུང་བའི་རླུང་དྲུག་དང་།
:I
མིག་སོགས་རྣམ་ཤེས་དྲུག་གི་ཡུལ་འཛིན་པའི་རྣམ་རྟོག་བསྐྱེད་པའི་འོད་ཟེར་དང་།
འོད་མེད་དང་། འོད་མ་དང་། སྣང་བ་མ་དང་། གསལ་མཛེས་མ། གསལ་འོད་
མ་དང༌། ཉི་མ་གསལ་མ་ཞེས་བྱ་བའི་རླུང་དྲུག་སྟེ་བཅུ་གཉིས་པོ་མ་ལུས་པ་སྙིང་
གའི་མི་ཤིགས་པའི་ཐིག་ལེའི་ནང་དུ་སྡུད་པ་སྟེ་ཐིམ་པ་ལས་བྱུང་བའི་རྟོགས་པ་མྱུར་
དུ་སྐྱེ་བར་ཤོག་ཅིག་ཅེས་པའོ། །
གཉིས་པ་ནི། གདོང་གི་སྣ་རྩེར་སྟེ་འོད་ཀྱི་ཐིག་ལེ་ཡུངས་དཀར་ཀྱི་འབྲུ་ཙམ་
ལ་སེམས་བཟུང་ནས་རླུང་འོད་ཟེར་ཁ་དོག་ལྔའི་རང་མདངས་སྨིན་མཚམས་ཀྱི
107

ཏིའི་ནང་དུ་ཞུགས་ནས། སྙིང་གའི་མི་ཤིགས་པར་ཐིམ་པ་དང་། བློས་གསར་དུ་
:;
མ་བཅོས་པར་རླུང་འབྱུང་འཇུག་གནས་གསུམ་གྱི་གདེངས་སྐུ་གསུང་ཐུགས་ཀྱི་རྡོ་
རྗེ་གསུམ་གྱི་ཡིག་འབྲུ་ཨོཾ་ཨཱཿཧཱུྃ་གསུམ་གྱི་གདེངས་ཉིད་དུ་ཤར་བ་དེའི་མཐུ་ཡིས།
ངག་དབེན་གྱི་ལམ་གྱི་གཙོ་བོ་གསུང་གི་རྡོ་རྗེ་ཏིང་ངེ་འཛིན་གྱིས་སྙིང་གའི་དབུས་
ཀྱི་དྷུ་ཏིར་རོ་རྐྱང་གི་ལུ་གུ་རྒྱུད་དུ་འཁྱུད་པས་མ་རིག་པའི་སྒོ་ངའི་སྦུབས་དང་འདྲ་
བའི་རྩ་དབུ་མའི་སྦུབས་དེ་འབྱེད་པར་ཤོག་ཅིག་ཅེས་པའོ། །
གསུམ་པ་ནི། ཐབས་རང་ཉིད་གསང་ཆེན་རྡོ་རྗེ་འཆང་ཆེན་པོ་དང་ཤེས་རབ་
ཡུམ་སྟེ་དེ་གཉིས་ཀྱི་གསང་བའི་རྩ་མཆོག་དྷུ་ཏིའི་མར་སྣ་གཉིས་ཀྱི་སྦྱར་མཚམས་
ཀྱི་རྩེར། རྫས་ཀྱི་ཐེག་ལེ་སྔོན་པོ་ཡུངས་འབྲུ་ཙམ་པ་འོད་ཟེར་ཁ་དོག་ལྔ་འཕྲོ་བ་ལ་
དམིགས་པའི་སྲོག་རྩོལ་ཏེ་རླུང་གི་རྣལ་འབྱོར་བསྒོམས་པའི་མཐུ་ཡིས། ཐ་མལ་གྱི་
ཀུན་རྟོག་ངན་པའི་གཡོ་བར་བྱེད་པའི་རླུང་གི་མུན་པ་སངས་པར་གྱུར་ནས་གནས་
ལུགས་ཀུན་གསལ་བར་བྱེད་པའི་འོད་གསལ་གྱི་ཉི་མ་སྙིང་གའི་སྣ་རྩེའི་དབུས་སུ་
འཆར་བར་ཤོག་ཅིག་ཅེས་པའོ། །
གསུམ་པ་ནི། སེམས་དབེན་སྐྱེ་བར་བྱ་བའི་ཕྱིར་དུ་སྙིང་ག་དང་གདོང་དང་
གསང་བའི་སྣ་རྩེ་གསུམ་དུ་སྔགས་ཀྱི་ཐིག་ལེ་ཨ་ཐུང་དང་། འོད་ཀྱི་ཐིག་ལེ་རླུང་
འོད་ཟེར་ཁ་དོག་ལྔ་བ་ཅན་དང་། རྫས་ཀྱི་ཐིག་ལེ་ཁ་དོག་སྔོན་པོ་ཡུངས་འབྲུའི་
རྣམ་པ་ཅན་གསུམ་བསྒོམ་པའི་ནང་གི་ཐབས་དང་། ཕྱིའི་རྐྱེན་རིགས་བཞིའི་ཕྱག་
རྒྱ་མ་ལ་བརྟེན་ནས་ཕྱག་རྒྱ་སྲོག་རྩོལ་ཏུ་འགྲོ་བའི་མན་ངག་བཞིན་མཐའ་དག་
ལ་མཁས་པར་གྱུར་ཏེ་འཁྲུལ་མེད་སྒྲོ་འདོགས་ཆོད་ནས་ཀུན་རྫོབ་བདེན་པ་རིམ་
པ་གསུམ་པའི་སྒྱུ་ལུས་དང་། རིམ་པ་བཞི་བའི་དོན་དམ་གྱི་འོད་གསལ་དང་འོད་
གསལ་དེ་ཉིད་སྦྱོར་བ་ཡན་ལག་དྲུག་གི་འཛིན་པའི་འཛིན་པ་དང་། འོད་གསལ་དེ་
108

ལས་ལངས་པའི་ལུགས་ལྡོག་གི་ཉེར་ཐོབ་མཆེད་པ་སྣང་བ་རྣམས་སྦྱོར་བ་ཡན་ལག་
དྲུག་གི་རྗེས་དྲན་ཡིན་པས་རྗེས་དྲན་དང་། དོན་དམ་འོད་གསལ་གྱི་ཡེ་ཤེས་དང་
དག་པ་སྒྱུ་མའི་སྐུ་གཉིས་ངོ་བོ་དབྱེར་མེད་པའི་ཟུང་འཇུག་དེ་ཉིད་ཏིང་ངེ་འཛིན་
གྱི་ཡན་ལག་ཡིན་པས་ཏིང་ངེ་འཛིན་དང་། ལམ་དེ་རྣམས་ལ་འབོག་འབྱིན་པའི་
ཐབས་ཕྱག་མཆོད་གླུ་གར་ལུས་ངག་གི་བཟླ་བ་དང་དེའི་ལན་དང་། རི་དྭགས་
བཤོར་པ་ལ་སོགས་པ་སྤྲོས་པ་རྒྱ་ཆེ་བའི་སྤྲོས་བཅས་དང་། ྋལས་རྒྱ་ལྷ་གྲངས་དང་
མཉམ་པའམ་གཅིག་ལ་སོགས་པ་དང་བཅས་པའི་ཚོགས་ཀྱི་འཁོར་ལོ་ལ་གནས་
ནས་སྔར་གྱི་སྤྲོས་པ་རྒྱ་ཆེན་པོ་གླུ་གར་ལ་སོགས་པ་བཞག་ནས་རིག་མའི་འདོད་ཡོན་
ལ་བདེ་སྟོང་སྦྱོར་བཞིན་པའི་ངང་ནས་ལོངས་སྤྱོད་པ་སྤྲོས་མེད་དང་། བཟའ་བཏུང་
གཤང་གཅི་གཉིས་ཀྱི་བྱ་བ་མ་གཏོགས་ཕྱག་རྒྱ་ལ་བརྟེན་ནས་གཉིད་དང་འོད་གསལ་
བསྲེས་ནས་བསྒོམ་པའི་དུས་འདའ་བར་བྱེད་པའི་ཤིན་ཏུ་སྤྲོས་མེད་ཀྱི་སྤྱོད་པའི་
མཆོག་རྣམ་པ་གསུམ་པོ་འདི་མྱུར་དུ་ཡོངས་སུ་རྫོགས་པར་ཤོག་ཅིག་ཅེས་པའོ། །
གཉིས་པ་ནི། དེ་ཡང་གལ་ཏེ་ཚེ་འདིར་མཆོག་འགྲུབ་པའི་ཏིང་ངེ་འཛིན་དང་།
བར་དོར་གོང་དུ་བཤད་པ་ལྟར་མི་སློབ་པའི་ཟུང་འཇུག་བསྒོམས་པས་ཕྱག་རྒྱའི་རླུང་
དེ་རང་གི་དྷུ་ཏིའི་ནང་དུ་འདུས་པའི་སྲོག་དབུ་མར་ཞུགས་པའི་སྟབས་དྲོད་འབར་
བས་སྤྱི་བོའི་བྱང་སེམས་ཞུ་བ། སྤྱི་བོ་ནས་མགྲིན་པ་སོགས་སུ་སླེབས་པ་ན་དགའ་
བ་སོགས་བཞི་དང༌། སྨིག་རྒྱུ་སོགས་ཀྱི་རྟགས་བཞི་དང་། སྟོན་དུས་ཀྱི་སྤྲིན་མེད་
པའི་ནམ་མཁའ་སྟོང་བ་ལ་ཟླ་འོད་ཀྱིས་ཁྱབ་པ་འདྲ་བ་ཡིས་སྟོང་བ་དཀར་ལམ་པའི་
སྣང་བ་ཅན་གྱི་སེམས་སྟོང་བ་དང་བོ་དང༌། དེ་འདྲ་བའི་ནམ་མཁའ་སྟོང་བ་ལ་
ཉི་འོད་ཁྱབ་པ་འདྲ་བ་ཡིས་སྟོང་བ་དམར་ལམ་པའི་སྣང་བ་ཅན་གྱི་ཤིན་ཏུ་སྟོང་བ་
མཆེད་པ་དང་། དེ་ལྟ་བུའི་ནམ་མཁའ་ལ་མུན་པའི་སྨག་གིས་ཁྱབ་པ་འདྲ་བ་ཡིས།
109

སྟོང་བ་གསུམ་གྱི་སེམས་དབེན་མྱུར་དུ་རང་རྒྱུད་ལ་སྐྱེ་བར་ཤོག་ཅིག་ཅེས་པའོ། །
གཉིས་པ་ལ། · བདེན་པ་གཉིས་ཀྱི་ཏིང་ངེ་འཛིན་མཐར་ཕྱིན་པར་སྨོན་པ་
རབ། ཚེ་འདིར་མཆོག་གི་དངོས་གྲུབ་ཐོབ་པར་སྨོན་པ་འབྲིང་བར་དོ། ཐ་མ་སྐྱེ་
R
བ་བརྒྱུད་ནས་འཚང་རྒྱ་བར་སྨོན་པའོ། །དང་བོ་དབང་བོ་རྣོན་པོ་རིན་པོ་ཆེ་ལྟ་བུའི་
གང་ཟག་གི་སྒྱུ་མ་ལོངས་སྐུ། འོད་གསལ་ཆོས་སྐུ། སྣ་ཚོགས་སྤྲུལ་སྐུ་གསུམ་རེ་
རེ་ཞིང་། རྣལ་འབྱོར་བ་རང་གི་རྨི་ལམ་སྒྱུ་མ་དང་བར་དོར་སྒྱུ་མ་དང་ལམ་དུས་ཀྱི་
སྒྱུ་མ་དང་གསུམ་ངོ་བོ་གཅིག་ཏུ་བསྲེས་ཤིང་ཉམས་སུ་ལེན་པ་དང་། ཡང་གཉིད་
ཆོས་སྐུ་དང་། འཆི་བ་ཆོས་སྐུ་དང་། ལམ་དུས་ཀྱི་ཆོས་སྐུ་གསུམ་ངོ་བོ་གཅིག་ཏུ་
བསྲེས་ཤིང་ཉམས་སུ་ལེན་པ་དང་། ཡང་སད་པ་སྤྲུལ་སྐུ་དང་། སྐྱེ་བ་སྤྲུལ་སྐུ་དང་།
ལམ་དུས་ཀྱི་སྤྲུལ་སྐུ་གསུམ་ངོ་བོ་གཅིག་ཏུ་བསྲེས་ཤིང་ཉམས་སུ་ལེན་པའི་བསྲེ་བ་
རྣམ་པ་དགུའི་ལམ་ཡོངས་སུ་རྫོགས་པ་རིམ་པ་རྒྱུད་ལ་སྐྱེད་པའི་མན་ངག་གི་གནད་
ཀྱི་མཆོག་འགྲུབ་པའི་ཏིང་ངེ་འཛིན་སེམས་དབེན་དེ་མ་རྙེད་པ་སྟེ་མ་ཐོབ་པར་འཆི་
བའི་དུས་བྱེད་ན་གཞིའི་འཆི་རིམ་སྟོང་བ་དང་། ཤིན་ཏུ་སྟོང་བ་དང་།: སྟོང་བ་
ཆེན་པོ་དང་། ཐམས་ཅད་སྟོང་བ་རྣམ་པ་བཞི། ལམ་གྱི་སྟོང་བ་སྣང་མཆེད་ཐོབ་
གསུམ་འོད་གསལ་དང་བཅས་པ་བཞི་དང་བསྲེ་ནུས་པར་ཤོག་ཅིག་ཅེས་པའོ། །
གསུམ་པ་འཆི་བ་འོད་གསལ་བར་དོ་འགྲུབ་པའི་ཚེ་བར་དོར་སྒྱུ་ལུས་སུ་ལྡང་
བའི་སྒྱུ་མའི་ཏིང་ངེ་འཛིན་དང་བསྲེ་བ་སྒོམ་པར་བྱེད་ཅིང་། ཡིད་ངོར་སྒྱུ་ལུས་སུ་
ལངས་ཀྱང་དངོས་གནས་ལ་བར་དོ་ནས་སྐྱེ་སྲིད་དུ་སྐྱེ་བ་ལེན་པ་དེའི་ཚེ་ལོངས་
སྤྱོད་རྫོགས་པའི་སྐུ་དེའི་རང་གང་འདོད་ཀྱི་སྤྲུལ་བའི་སྐུའི་སྐྱེ་བ་འཛིན་པ་བཞིན་དུ་
ཇི་ལྟར་འདོད་པའི་སྐྱེ་གནས་མཆོག་གསང་སྔགས་སྤྱོད་པའི་རྟེན་ཁྱད་པར་ཅན་དུ་
བསམ་བཞིན་དུ་སྐྱེ་བ་བླངས་ནས་ལྷག་མ་རྣམས་བགྲོད་དེ་ཟུང་འཇུག་རྡོ་རྗེ་འཆང་
JT9 R
110

གི་གོ་འཕང་མངོན་དུ་བྱེད་པར་ཤོག་ཅིག་ཅེས་པའོ། །བཞི་བ། མདོར་བསྡུས་ན་
2!JR
རང་ལ་འབྱུང་འགྱུར་གྱི་སྐྱེ་ཤི་བར་དོ་གསུམ་གྱི་སྣང་བ་གང་ཤར་ཡང་། སྔོན་ཆད་
སྐྱེ་ཤི་བར་དོ་གསུམ་སྦྱོང་བྱེད་ཀྱི་བསྐྱེད་རྫོགས་ཀྱི་ལམ་བསྒོམས་པས་ལམ་འཁྱེར་
རྣམ་གསུམ་གྱིས་དམིགས་པའི་གསལ་འདེབས་པ་དང་ཁྱད་པར་བསྲེ་བ་བསྐོར་
གསུམ་གྱི་དགེ་སྦྱོར་ལ་སོགས་པ་འབྱོངས་པའི་བསྐུལ་མར་རྟོགས་པར་གྱུར་ནས་
འཆི་བའི་ཚེ་ཡིད་ལ་དགའ་བ་དཔག་ཏུ་མེད་པ་རྒྱས་པར་ཤོག་ཅིག་ཅེས་པའོ།
གསུམ་པ་ནི། བཤད་མ་ཐག་པ་དེ་ལྟར་རྒྱུད་ཀྱི་མཐར་ཐུག་དཔལ་གསང་བ་
འདུས་པའི་བཤད་སྲོལ་རྨད་དུ་བྱུང་བ་འཕགས་པ་ཡབ་སྲས་ཀྱིས་བཀྲལ་བའི་ལམ་
གྱི་གནད་མཐར་ཐུག་པ་གསང་བ་འདུས་པའི་བསྐྱེད་རྫོགས་ཀྱི་ལམ་གྱི་རིམ་པ་འདི་
ཚུལ་བཞིན་བསྒྲུབས་པ་ལ་ཕྱི་ནང་གི་བར་ཆད་ཀྱི་འཚེ་བ་མེད་པ་དང་། ཕྱོགས་
དུས་གནས་སྐབས་ཀུན་ཏུ་དར་ཞིང་རྒྱས་པར་གྱུར་ཏེ། སྐལ་ལྡན་གྱི་འགྲོ་བ་ཀུན་
ཐབས་ལ་མཁས་པའི་བསྐྱེད་རྫོགས་ཀྱི་ལམ་འདི་ཡི་སྒོ་ནས་སྲིད་ཞིའི་སྡུག་བསྔལ་
གྱི་རྒྱ་མཚོ་ཆེན་པོ་ལས་མྱུར་དུ་སྒྲོལ་ཞིང་ཐམས་ཅད་མཁྱེན་པའི་གོ་འཕང་བླ་ན་
མེད་པ་དེ་ད་ལྟ་ཉིད་དུ་འཐོབ་པའི་རྒྱུར་གྱུར་ཅིག་ཅེས་པའོ། །སྨྲས་པ། རྒྱལ་བས་
གསུངས་པའི་ཆོས་ཚུལ་མ་ལུས་པའི། །མཆོག་དང་སྙིང་བོ་ལས་ཀྱང་སྙིང་བོ་རུ། །
ཆེས་ཆེར་བསྔགས་པའི་གསང་བ་འདུས་པ་ཡིས། །སྨོན་པའི་ཊིཀྐ་བདག་གིས་
བཤད་པ་ལ། །མ་རྟོགས་ལོག་རྟོག་འཁྲུལ་བར་བཤད་པའི་སྐྱོན། །གང་མཆིས་བླ་
མ་མི་བསྐྱོད་ལྷ་ཚོགས་ལ། །སྙིང་ནས་འཆགས་སོ་ཉེས་ཚོགས་བག་ཆགས་ཀུན།
ཐུགས་རྗེ་ཆུ་ཡིས་དག་པར་མཛད་དུ་གསོལ། །རང་ནུས་གང་ལྕོགས་ཤེས་རབ་
དབྱུག་གུ་ཡིས། : །སྨོན་པའི་ཚིག་དོན་ཟབ་བརླིང་རྔ་བོ་ཆེར། །བསྣུན་པའི་སངས་
རྒྱས་བསྒྲུབ་པའི་སྙན་པའི་སྒྲ། །འོག་མིན་ཞིང་གི་རྩེ་ནས་སྒྲོག་པར་ཤོག །གནས་
111..

སྐབས་ཀུན་ཏུ་ཉེར་འཚེ་ཀུན་ཞི་ཞིང་། །རྙིང་བའི་རི་མོ་འགབ་པ་གསར་གསོས་
བཞིན། །རང་རིག་རང་ངོ་འཕྲོད་པའི་རིམ་གཉིས་ཀྱིས། །རྣལ་འབྱོར་བྱང་ཆུབ་
ཐོབ་མིན་ལོངས་སྤྱོད་ཤོག །ལི་ཤིའི་གུར་ཁང་ཕུབ་ནས་རྒྱ་མཚོའི་མཐར། །ཁེངས་
པའི་རིམ་གཉིས་སྤྱོད་བརྩོན་རྣལ་འབྱོར་བ། །རྒྱལ་ཚབ་རྡོ་རྗེ་གདན་དུ་སྤྲུལ་བའི་
སྐུར། །བསྟན་མིན་དེ་སྲིད་བླ་ནས་བླར་འཕེལ་ཤོག །ཅེས་འཇམ་མགོན་བླ་མ་ཙོང་
ཁ་བ་ཆེན་པོས་མཛད་པའི་དཔལ་གསང་བ་འདུས་པའི་སྨོན་ལམ་གྱི་ཊིཀྐ་རིམ་གཉིས་རྒྱ་མཚོར་
འཇུག་པའི་གྲུ་རྫིངས་འདི་ཡང་བན་རྒན་གྱི་ན་བ་བློ་བཟང་བསྟན་པའི་ཉི་མས་རང་གཞན་ལ་
ཕན་པའི་བསམ་པས་བསྐྱལ་ཏེ་སྦྱར་བའོ། ། ། །སརྦ་མངྒ་ལཾ། ་
!
112